Niy je leko Adalberta posztrajchowac na jedna farbka.
Bo jusz za swojigo zycia niy bou tyn chop coukiym „kosher“. Z jedny strony zaszluknou sie pychom (dyktator powstania – jak sie za polckimi...rozwiń całość
Niy je leko Adalberta posztrajchowac na jedna farbka.
Bo jusz za swojigo zycia niy bou tyn chop coukiym „kosher“. Z jedny strony zaszluknou sie pychom (dyktator powstania – jak sie za polckimi kadzielcami chyntnie zwou), z drugi strony – chyba Slonzok, co dlo sfojigo Hajmatu chciou cojsik zrobic.
I dou sie zbombonic bes Warsiafka, kero narescie znodua w niym chuopa z charyzmom, kery miou wcisc za balek Slonzokow, coby ich zrobic Polokami.
A mozno i wierzou Adalbert, co z Polokiym wyjdzie mu lepij, jak z Niymcym. Choc i tam zaszou dojsc daleko, a fto wjy, co by bouo, jakby sie Reichstag, kerego bou czuonkiym, niy rozleciou? Jakby bes ta wojna, Cysarstwo Wilusia niy wlecialo do doua historii?
Ale gipko sie Korfanty obudziou z tego spania w polcikym prykolu. Oberharcydupa Kurzyduo vel Grazynski – choc Niyslonzok (nazwy Gorol jeszcze w tyn czos Poloki niy wymyslyli), zaufany czowiek Adalberta, dou mu kopa w dupa, I niydugo potym wyiklowol ze “swojigo” Gornego Sloncka.
Okupant polcki pokozou co umiy. Podziynkowou Adalbertowi wczasami w Berezie, a potym na Szucha.
Pokozou Korfanty to, co my Slonzoki momy w gynach, i co Kutz nazwou dupowatosciom, a jo – naszym slonckim dupiactwym zyciowym. …Ino sie synek niy ryj do przodku….padala mi moja Mutter – …bo tych co som dobrzy i tak kejsik docyniom….
A Poloki takich dupiatych mieli chyntnie, bo mogli sie poasic, co ze swojymi gubernialnymi kompleksami, mogom pokozac, co ftojsik na nich sucho.
Bestosz, za czasow ty “stary Polcki”, mauo fto sie brou, coby postac Korfantego obiektywnie pokozac.
Za dobry Polcki robotnikow i chopow, i ich partii sztyroliterowy, jak Kolonia Gorny Slonck robioua dobrobyt dlo Polcki, niy bouo czasu spominac jakigos tam Korfantego. No ja, w Katowicach i w Siymianowicach bouy ulice Korfantego, moja Starka spominaua Adalberta, bo bou szwarny synek – ale tak po prowdzie – i w tych czasach bou Polokom tyn Adalbert trocha smierdzoncy.
A jak przisli “demokratyczne” czasy, to przechszczone z komonistow na demokratow chopy zza Brynicy robiyli wszyjstko, coby za wiela o tym, kery podarowou Polokom skarbonka Gorny Slonck, i za to dostou od nich kopa w dupa – niy godac.
No ja – pomnik mu postawjyli (Poloki majom chyntnie rozmajite pomniki, coby bouo przi jakijs zmianie, co obolac) – ale prowdy o Adalbercie, jak niy ma, tak niy ma.
I zapuacom Slonzoki pomnik Adalberta we Warsiafce. I bydzie stou tam na cokole, jak kejsik stou Dzierzyncki – tysz “Wierny Syn Polskiej Ziemi”.
Pyrsk!
zwiń
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn dan_Latn pol_Latn